Lav et referat af nedenstående tekst:

Tekst:
- Det bliver et mega stort arrangement, siger eventkoordinator Kirsten Søgaard om det verdensmesterskab, som Thisted Sejlklub næste år skal være værter for. Derfor har sejlklubben brugt denne weekends udtagelsesstævne som generalprøve forud for VM. - Vi har haft rigtig travlt, men vi har fået afprøvet mange af de aktiviteter, som vi planlægger skal være en del af aktiviteterne, og så har vi haft nogle uforudsete situationer, som vi har skullet tage hånd om, siger Kirsten Søgaard. Ved stævnet i dag kvalificerede nogle af H-bådene sig til en plads ved verdensmesterskabet til næste år. - Det er noget vi har arbejdet for i mange år, så vi er stolte over værtsskabet, siger Jens Erik Hald, der er formand i sejlklubben. Sejladsen under VM skal streames via internettet, og vises på storskærme, så tilskuere i hele verden kan følge slagets gang på tætteste hold. Det blev også testet i dag. - Sejlsport har altid været sådan lidt en hemmelig sport, hvor banen ligger langt ude i vandet, så vi kører alt trådløst, men det er selvfølgelig en udfordring at få gode billeder derude fra, siger Stian Eide, der er operatør hos firmaet Streamfactory, som i dag stod for livestreamingen af sejladsen. VM for H-både finder sted i august 2013.

Referat:
Næste år er Thisted Sejlklub vært ved VM for H-både. I dag var der generalprøve på havnen.